**Referat af bestyrelsesmøde den 5. marts 2014.**

Tilstede: Liz, Klaus, Marc, Mette, Mie

**Generalforsamling.**

Indkaldelsen er godkendt. Den deles ud en af de nærmeste dage.

Gravers tager referat. Vi mangler en dirigent. Hvis ikke vi finder andre tager Klaus rollen.

Dorthe har tilbudt at organisere fællesspisning i Kulturhuset inden generalforsamlingen.

* Punkter til drøftelse på GF:
* Parkeringsproblemer
* Øget trafik i gaden
* Karensparken

**Økonomi.**

Vi har et par restancer. Vi tager det op til efteråret om vi evt. skal sende restancerne til inkasso.

**Vej og parkering.**

Vi bør lave et langtidsbudget med alle forventede arbejder og reparationer på vejen. Bl.a. skal der kigges på at få repareret fortove og kantsten.

Der er store huller i vejen nede ved BIG.

Vi har fået en væsentlig øgning af trafik. Der parkeres i stor udstrækning foran indkørsler og på andre uhensigtsmæssige måder. Det er svært for gadens beboere at få P plads.

Liz har kontakt til Forfatterkvarteret der oplever de samme problemer. Det kan være en idé at samarbejde med dem om at få gennemført nogle trafikbegrænsende tiltag. Vi tager det op som et debatpunkt på GF og lodder stemningen blandt medlemmerne.

Marc undersøger muligheden for at udlægge chikaner i asfalten.

**Nye almene boliger.**

Arbejdet medfølger en del slitage på vejen og svineri. Vi holder øje og påtaler evt. problemer overfor bygherren.

Det skal undersøges hvorledes de nye almene boliger indlemmes i grundejerforening/vejfond. Klaus sætter sig ind i reglerne. Vi følger op på kommende bestyrelsesmøde.

**Karensparken:**

Der planlægges arbejdsdag den 4. maj. Liz prøver at bestille grønt container.

Vi skal have aktiveret park udvalget.

Liz laver brev til alle skoler omkring brug af Karensparken.